આ બાબતે ફરિયાદ કરતાં જય વકીલનાએ મિડ-ડે LOCALને જણાવ્યું હતું કે ‘રોજ અહીંથી ટ્રેનમાં પ્રવાસ કરતો હોવાથી જોઉં છું કે પ્લૅટફૉર્મ પર કાંકરીઓના ઢગલાઓ પ્રવાસીઓને નડતરરૂપ બન્યા છે. પ્લૅટફૉર્મ પર ફેલાયેલી આ કાંકરીઓ પ્રવાસીઓના પગમાં વાગે છે. જોકે પ્લૅટફૉર્મ પર મૂકેલો અન્ય સામાન પણ પ્રવાસીઓ માટે મુશ્કેલી સમાન જ છે. ટ્રેનમાં ચડવામાં કે ઊતરતી વખતે સામાન વચ્ચે આવવાથી વધુ પરેશાની થાય છે. એક તો પીક અવર્સમાં પ્લૅટફૉર્મ સાંકડું પડે છે ત્યારે આવો સામાન વચ્ચે પડ્યો હોવાથી પ્રવાસીઓને પૂરતી જગ્યા મળતી નથી. અહીં ચાર મહિનાથી મૂકેલા સામાનને તથા કાંકરીઓના ઢગલાઓને ખસેડી લેવામાં આવે તો સારું.’